# Abelova cena

### Z Wikipédie

Abelova cena je ocenenie udeľované každoročne nórskym kráľom vynikajúcim matematikom. Cena bola založená v roku 2002 pri príležitosti dvojstého výročia narodenia nórskeho matematika Nielsa Henrika Abela a je pomenovaná jeho menom. Cieľom ceny je propagácia a zvyšovanie prestiže matematiky, najmä medzi mládežou.

O nositeľovi ceny každoročne rozhoduje komisia piatich matematikov na nórskej akadémii vied. Cena je navrhnutá podľa vzoru Nobelovej ceny, ktorá sa neudeľuje za matematiku. Nórsky štát založil v roku 2001 pre cenu fond v hodnote 200 000 000 NOK (viac ako 875 miliónov korún). Laureát ceny obdrží z tohto fondu odmenu vo výške 6 miliónov nórskych korún (cca 27,5 miliónov slovenských korún, asi 755 000 €).

Nositelia Abelovej ceny
Rok | Nositeľ | Odôvodnenie
--- | --- | ---
2003 | Jean-Pierre Serre | za svoju kľúčovú úlohu pri vytváraní dnešnej podoby mnohých častí matematiky vrátane topológie, algebraickej geometrie a teórie čísel
2004 | Michal F. Atiyah a Isadore M. Singer | za objav a dôkaz po nich pomenovanej vety, v ktorej sa využíva topológia, geometria a matematická analýza, a za ich vynikajúcu úlohu pri spájaní matematiky a teoretickej fyziky
2005 | Peter D. Lax | za prelomové príspevky k teórii a aplikácii parciálnych diferenciálnych rovníc a ich výpočtov
2006 | Lennart Carleson | za prelomové príspevky v harmonickej analýze a teórii hladkých dynamických systémov

## [úprava] Pozri aj

- Wolfova cena za matematiku
- Nevanlinova cena
- Nobelova cena
- Fieldsova medaila
- Wienerova cena

## [úprava] Externé odkazy

- www.abelprisen.no – Oficiálna stránka Abelových cien (po anglicky)

Zdroj: "http://sk.wikipedia.org../../../a/b/e/Abelova_cena.html"

Kategórie: Vedecké ocenenia | Matematika

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Česky
- Deutsch
- English
- Español
- Français
- Magyar
- Bahasa Indonesia
- Íslenska
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Slovenščina
- Svenska
- 中文